5.993 de persoane au fost vaccinate anti-Covid-19 în ultimele 24 de ore. Câte reacții adverse au apărut.
În ultimele 24 de ore au fost vaccinate 5.993 de persoane. S-au înregistrat 38 reacții comune și minore, dintre care 15 reacții de tip local și 23 de reacții generale.
Numărul persoanelor vaccinate împotriva COVID-19 cu vaccinul Pfizer BioNTech în ultimele 24 de ore este de 5.993, potrivit datelor puse la dispoziția CNCAV de către Institutul Național de Sănătate Publică, prinaplicația Registrul Electronic Național al Vaccinărilor (RENV).Numărul total de persoane vaccinate împotriva COVID-19 cu vaccinul Pfizer BioNTech (începând cu data de 27 decembrie 2020) este de 108.294.La nivelul centrelor de vaccinare, în ultimele 24 de ore, s-au înregistrat 38 reacții comune și minore, dintre care 15 reacții de tip local și 23 de reacții generale.Numărul de reacții adverse înregistrate la nivelul centrelor de vaccinare, începând din 27 decembrie 2020, este de 388 comune și minore, dintre care 155 reacții locale cu durere la locul injectării și 233 reacții generale (febră, cefalee, mialgii, artralgii, astenie, alergii de tip urticarie).Cinci reacții sunt în curs de investigare.